નણંદ શાલિનીએ જે તિખારો ચાંપ્યો એ સાંભળીને ભાવિકા ભડકી. જે ઘટનાનો આધાર લઈને એ તિરાડ ઊભી કરવા માગતી હતી, એ વાત તો સાવ નાનકડી હતી. વળી, પોતે પણ એ સમયે ત્યાં હાજર હતી. સાસુજી ગરીબ માણસોને આર્થિક મદદ કરતાં હતાં એનો ઉલ્લેખ કરીને કાશીબાએ શેઠની પાસે પીડા વ્યક્ત કરી કે હવે એ બધાને પણ મંજુબાની ખોટ સાલશે. જવાબમાં હરિવલ્લભદાસે જાહેર કર્યું કે મંજુનો એ સેવાયજ્ઞ ચાલુ રહેશે અને એ જવાબદારી કુટુંબની મોટી વહુ અલકા સંભાળશે. આ વાતનું વતિંગડ બનાવીને શાલિનીએ એમ કહ્યું કે મંજુલાદેવીના સિંહાસન પર અલકાનો રાજ્યાભિષેક થઈ ગયો!